cometadata/datacite-titles-descriptions-related-identifiers huggingface dataset:
DOI: 10.14457/tu.the.2020.953
title: การเปิดรับทัศนคติต่อโฆษณาห้างสรรพสินค้าไทยผ่านผู้มีอิทธิพลทางความคิดบนอินสตาแกรมและแนวโน้มพฤติกรรมต่อการซื้อสินค้าในโฆษณาของกลุ่มมิลเลนเนียล

description: งานวิจัยครั้งนี้จึงมีวัตถุประสงค์เพื่อศึกษาวิจัยเรื่อง “การเปิดรับ ทัศนคติต่อโฆษณาห้างสรรพสินค้าไทยผ่านผู้มีอิทธิพลทางความคิดบนอินสตาแกรม และแนวโน้มพฤติกรรมต่อการซื้อสินค้าในโฆษณาของกลุ่มมิลเลนเนียล” วัตถุประสงค์เพื่อศึกษา การเปิดรับ ทัศนคติต่อโฆษณาและแนวโน้มพฤติกรรมต่อการซื้อสินค้าในโฆษณาของกลุ่มมิลเลนเนียล เป็นงานวิจัยเชิงปริมาณ กลุ่มตัวอย่าง คือกลุ่มมิลเลนเนียล อาศัยอยู่ในประเทศไทย มีอายุ 19 - 35 ปี จำนวน 400 คน สถิติที่ใช้ในการวิเคราะห์ข้อมูลได้แก่ ร้อยละ ค่าเฉลี่ย และส่วนเบี่ยงเบนมาตรฐาน และการวิเคราะห์ค่าสัมประสิทธิ์สหสัมพันธ์โดยการใช้ค่าสถิติวิเคราะห์ข้อมูลทางสถิติที่ระดับนัยสำคัญ 0.05 และ 0.001ผลการศึกษาพบว่า กลุ่มตัวส่วนใหญ่มีลักษณะทางประชากรศาสตร์ทางด้านอายุ อาชีพ และรายได้ส่วนตัวต่อเดือนแตกต่างกันเปิดรับโฆษณาห้างสรรพสินค้าไทยผ่านผู้มีอิทธิพลทางความคิดบนอินสตาแกรมแตกต่างกัน เมื่อผู้บริโภคเปิดรับกลวิธีการนำเสนอโฆษณาห้างสรรพสินค้าไทยมากขึ้นจะยิ่งมีทัศนคติต่อกลวิธีการนำเสนอโฆษณาห้างสรรพสินค้าไทยเป็นไปในเชิงบวก และเมื่อผู้บริโภคเปิดรับโฆษณาห้างสรรพสินค้าไทย(4Ps)มากขึ้นจะยิ่งมีทัศนคติต่อห้างสรรพสินค้าไทย(4Ps)เป็นไปในเชิงบวก นอกจากนี้ เมื่อผู้บริโภคยิ่งมีทัศนคติต่อกลวิธีการนำเสนอโฆษณาห้างสรรพสินค้าไทยเป็นไปในเชิงบวก จะมีแนวโน้มความตั้งใจในระดับมากต่อการซื้อสินค้าห้างสรรพสินค้าไทย
DOI: 10.14457/tu.the.2020.954
title: "จักรวาลเเม่ผัว": กระบวนการสร้างความเป็นจริงทางสังคมของ "เเม่ผัว" ในละครโทรทัศน์

description: การศึกษา เรื่อง “จักรวาลแม่ผัว” : กระบวนการสร้างความเป็นจริงทางสังคมของ “แม่ผัว” ในละครโทรทัศน์ เป็นการวิจัยเชิงคุณภาพ (Qualitative Research) มุ่งทำความเข้าใจ 2 ส่วนของกระบวนการสื่อสาร ได้แก่ ตัวบท (Text) ของละครโทรทัศน์ “จักรวาลแม่ผัว” เพื่อศึกษาการประกอบสร้างความเป็นจริงของตัวละครแม่ผัว และการวิเคราะห์ผู้รับสาร (Audience) ซึ่งเป็นแม่ผัวในชีวิตจริงถึงการตีความภาพตัวแทนแม่ผัว โดยการสัมภาษณ์เชิงลึก (In - Depth Interview) กลุ่มตัวอย่างผู้รับสาร จำนวน 6 คนผลการวิจัยพบว่า ละครโทรทัศน์ได้ประกอบสร้างภาพตัวแทน (Representation) แม่ผัวด้วยจุดยืนของแม่ผัวในตอนต้นเรื่อง ซึ่งยกระดับให้แม่ผัวมีบทบาทที่เทียบเท่าเพศชาย และมีสถานะเป็นเจ้าของอำนาจในสถาบันครอบครัว โดยปรากฏรูปแบบการใช้อำนาจของเพศหญิงในโอกาสที่เป็นใหญ่ในสถาบันครอบครัวในลักษณะพระเดช – พระคุณ ส่วนในตอนท้ายของเรื่อง เป็นการสร้างภาพแม่ผัวด้วยจุดยืนของสังคมที่คาดหวังให้แม่ผัวเป็น จึงทำให้ตัวละครแม่ผัวลดการใช้อำนาจลง และเป็นการใช้อำนาจในแง่พระคุณเพียงอย่างเดียว อย่างไรก็ตามละครโทรทัศน์ทำให้เห็นว่า อำนาจของเพศหญิงในสถาบันครอบครัวไม่เคยเสถียร ส่วนการศึกษาการถอดรหัสของแม่ผัวในชีวิตจริงพบว่า กลุ่มตัวอย่างมีภูมิหลัง และประสบการณ์ในการเป็นแม่ผัวที่ต่างกัน ทำให้มีการตีความตัวละครแม่ผัวที่แตกต่างหลากหลาย โดยพบการถอดรหัสด้วยจุดยืนที่ต้องต่อรองความหมายเสียใหม่ ที่ไม่ตรงกับความตั้งใจของผู้ส่งสาร แต่มิได้คัดค้านโดยตรง (Negotiated Reading) มากที่สุดละครโทรทัศน์ “จักรวาลแม่ผัว” ละครแนวแม่ผัว – ลูกสะใภ้ ที่สอดแทรกบทบาทมากกว่าความบันเทิง คือ การใช้พื้นที่ของละครโทรทัศน์ในการชดเชยความรู้สึกบางอย่างที่แม่ผัวไม่สามารถแสดงออกได้ในโลกแห่งความเป็นจริง และยังสร้างการตระหนักให้ผู้รับสารหวนกลับมาตั้งคำถามกับตนเองและสังคม โดยเฉพาะเรื่องความสัมพันธ์ในสถาบันครอบครัวที่ถูกกำกับไว้ด้วยอำนาจ (Power) อีกทั้ง ตอนท้ายของเรื่องละครโทรทัศน์ได้เปิดเผยจุดจบที่น่าสังเวชจากการใช้อำนาจของตัวละครแม่ผัว ถือเป็นการลงโทษเชิงสัญลักษณ์ (Symbolic Punishment) เพื่อไม่ให้เพศหญิงลุกขึ้นมาใช้อำนาจดังกล่าวในโลกแห่งความจริง ละครโทรทัศน์จึงเป็นอีกหนึ่งพื้นที่กดทับเพศหญิง เนื่องจากแม้ในโลกแห่งจินตนาการการใช้อำนาจของพวกเธอยังไม่สำเร็จ หรือละครโทรทัศน์กำลังเปิดเผยนัยยะว่า เพศชายต่างหากที่ควรเป็นผู้นำ
DOI: 10.14457/tu.the.2020.955
title: การประกอบสร้างความหมายนางเอกโสเภณีผ่านละครโทรทัศน์ในประเทศไทย

description: การวิจัยครั้งนี้มีวัตถุประสงค์ที่จะศึกษาภาพตัวแทนของโสเภณีในสังคมผ่านละครโทรทัศน์ในระยะเวลา 20 ปี และต้องการทราบถึงประสบการณ์ของโสเภณีในฐานะผู้รับสารและเปรียบเทียบความแตกต่างระหว่างภาพตัวแทนกับผู้ประกอบอาชีพโสเภณี โดยการใช้วิจัยเชิงคุณภาพด้วยการวิเคราะห์เอกสาร วารสาร และละครทั้งหมด 6 เรื่อง ได้แก่ ดาวพระศุกร์ กว่าจะรู้เดียงสา แม้เลือกเกิดได้ แม่อายสะอื้น หลงไฟ กรงกรรม รวมไปถึงสัมภาษณ์ผู้ประกอบอาชีพโสเภณีทั้งหมด 8 คนผลการศึกษาพบว่า ภาพตัวแทนของโสเภณีผ่านละครโทรทัศน์ถูกสร้างให้นางเอกหรือตัวเอกโสเภณีที่เข้าสู่การประกอบอาชีพมี 4 รูปแบบหลัก ได้แก่ 1) ภาพตัวแทนของโสเภณีด้านการถูกหลอกหักหลัง/รับบทเป็นผู้ถูกกระทำ 2) ภาพตัวแทนความกตัญญูต่อผู้มีพระคุณ 3) ภาพตัวแทนของโสเภณี = อาชีพทางเลือกด้วยความสมัครใจ และ 4) ภาพตัวแทนของโสเภณีมีโอกาสได้รับการยอมรับจากสังคมและสามารถใช้ชีวิตต่อได้อย่างปกติ ในด้านการต่อรองอำนาจของนางเอกหรือตัวเอกโสเภณีผ่านละครพบว่าตัวละครนางเอกหรือตัวเอกโสเภณีมีการต่อรองอำนาจอยู่ 4 รูปแบบ ได้แก่ 1) ต่อรองอำนาจด้วยความกตัญญู 2) ต่อรองอำนาจด้วยฐานะด้านปัจจัยทางเศรฐกิจของครอบครัว 3) ต่อรองอำนาจด้วยการเรียนรู้จากผู้ที่ประกอบอาชีพด้วยกันและผ่านประสบการณ์ ในด้านของจุดจบของตัวละครแต่ละเรื่องปรากฎให้เห็นอยู่ 2 รูปแบบคือ 1) โสเภณีที่มีอากาสในการใช้ชีวิต 2) โสเภณีที่มีจุดจบถึงแก่ความตาย ในส่วนของการสัมภาษณ์ผู้ประกอบอาชีพโสเภณีทั้ง 8 คน ได้มีเหตุผลในการเข้ามาสู่อาชีพโสเภณีและเมื่อเทียบกับผู้ประกอบอาชีพโสเภณีที่มีประสบการณ์จริงแล้วนั้น เกิดจากหลายปัจจัย ได้แก่ 1) ถูกหลอกมาขายตัว 2) ปัจจัยทางด้านเศรษฐกิจของครอบครัว และ 3) การเข้ามาเป็นด้วยความสมัครใจ สิ่งเหล่านี้ทำให้พบว่า ภาพตัวแทนของโสเภณีในละครกับผู้ประกอบอาชีพโสเภณีที่ให้สัมภาษณ์มีจุดร่วมที่มีทั้งความเหมือนและความแตกต่างกันในรายละเอียดไม่มากนัก อาจกล่าวได้ว่า ภาพตัวแทนในละครช่วง 20 ปีให้หลังแทบไม่หนีห่างจากความเป็นจริงเท่าไหร่นัก แต่สิ่งที่ผู้ให้สัมภาษณ์มีมากไปกว่าละครนั้นคือ รายละเอียดของการตัดสินใจในการดำเนินชีวิตแต่ละคน ซึ่งในด้านของการยอมรับภาพตัวแทนโสเภณีของโสเภณีผ่านละครโทรทัศน์พบว่า ผู้ประกอบอาชีพโสเภณีมีทั้งยอมรับภาพตัวแทน ปฏิเสธภาพตัวแทน และต่อรองอำนาจบางอย่างที่เกิดขึ้นผ่านละคร
DOI: 10.14457/tu.the.2020.956
title: การสื่อสารกับการเคลื่อนไหวทางสังคมแบบใหม่ในประเด็นเรื่อง สิทธิสตรีในสังคมไทย: กรณีศึกษา กลุ่มเฟมินิสต์ปลดแอก

description: การวิจัยเรื่อง “การสื่อสารกับการเคลื่อนไหวทางสังคมแบบใหม่ ในประเด็นเรื่อง สิทธิสตรีในสังคมไทย : กรณีศึกษา กลุ่มเฟมินิสต์ปลดแอก” มีวัตถุประสงค์เพื่อศึกษาพัฒนาการการเคลื่อนไหวทางสังคมของสตรีในยุคต่าง ๆ ในสังคมไทย และเพื่อศึกษากระบวนการสื่อสารของกลุ่มเฟมินิสต์ปลดแอกในการต่อรองอำนาจระบบชายเป็นใหญ่ (ปิตาธิปไตย) เพื่อนำไปสู่การเคลื่อนไหวทางสังคมแบบใหม่ในประเด็นเรื่องสิทธิสตรีในสังคมไทย การศึกษาครั้งนี้เป็นการวิจัยเชิงคุณภาพ (Qualitative Research) โดยใช้การวิเคราะห์กรณีศึกษา (Case Study Analysis) คือ กลุ่มเฟมินิสต์ปลดแอก ผ่านการวิเคราะห์เอกสาร (Documentary Research) ควบคู่กับการวิเคราะห์เนื้อหา (Content Analysis) ผลการศึกษาพบว่า การเคลื่อนไหวเพื่อเรียกร้องสิทธิสตรีในสังคมไทยได้มีมาตั้งแต่อดีต แต่ละยุคสมัยต่างมีลักษณะและจุดยืนของการเรียกร้องสิทธิสตรีในประเด็นที่แตกต่างกัน โดยการสื่อสารถือเป็นตัวแปรหลักและมีบทบาทสำคัญที่ช่วยขับเคลื่อนประเด็นการเรียกร้องต่าง ๆ ซึ่งในอดีตนิยมใช้สื่อสิ่งพิมพ์เพื่อเป็นช่องทางในการสื่อสาร แต่ด้วยภูมิทัศน์สื่อที่เปลี่ยนแปลงไป มีการเกิดขึ้นของสื่อใหม่ (New Media) ที่มีลักษณะเป็นเครือข่าย (Network) ดังนั้น การเคลื่อนไหวทางสังคมของกลุ่มเฟมินิสต์ปลดแอกจึงใช้สื่อสังคมออนไลน์ (Social Media) เป็นหลัก ควบคู่กับการใช้สื่อบุคคล สื่อกิจกรรม และสื่อมวลชน เพื่อเรียกร้องความเป็นธรรมทางเพศ (Social Justice) เสรีภาพ (Liberty) และประชาธิปไตย (Democracy) ให้เกิดขึ้นในทุกมิติของสังคมการสื่อสารกับการเคลื่อนไหวทางสังคมแบบใหม่ของกลุ่มเฟมินิสต์ปลดแอกในครั้งนี้ พยายามที่จะแสดงให้เห็นถึงการใช้อำนาจทางสังคมและการขาดความยุติธรรมทางกาย วาจา ใจ ที่ถือเป็นเบื้องลึกที่สุดของปัญหาเรื่องการกดขี่ทางเพศที่แสดงออกในรูปแบบของการกระทำทางเพศต่อสตรี ดังนั้น กลุ่มเฟมินิสต์ปลดแอกจึงมุ่งหวังให้เกิดการเปลี่ยนแปลงเชิงโครงสร้าง (Structure of Society) เพราะถ้าการเปลี่ยนแปลงในระดับโครงสร้างอำนาจเกิดขึ้นได้ ย่อมส่งผลต่อการเปลี่ยนแปลงเรื่องความสัมพันธ์ระหว่างเพศสภาพและเพศวิถีได้ในที่สุด กลุ่มเฟมินิสต์ปลดแอกจึงใช้การสื่อสารเครือข่าย (Network Communication) เป็นตัวขับเคลื่อนการเคลื่อนไหวทางสังคมในครั้งนี้ เพราะการเกิดเครือข่ายได้ส่งผลถึงพลังในการต่อสู้ที่มากขึ้นกว่าเดิม
DOI: 10.14457/tu.the.2020.957
title: การเปิดรับเครื่องมือสื่อสารการตลาด ทัศนคติต่อส่วนประสมการตลาด แนวโน้มการตัดสินใจซื้อผลิตภัณฑ์เครื่องใช้ไฟฟ้าเพื่อสุขภาพของกลุ่มวัยทำงาน

description: งานวิจัยชิ้นนี้มุ่งศึกษาถึงการเปิดรับเครื่องมือสื่อสารการตลาด ทัศนคติต่อส่วนประสมการตลาด แนวโน้มการตัดสินใจซื้อผลิตภัณฑ์เครื่องใช้ไฟฟ้าเพื่อสุขภาพของกลุ่มวัยทำงาน โดยมีการศึกษาในรูปแบบการวิจัยเชิงสำรวจ โดยใช้แบบสอบถาม โดยประชากรกลุ่มเป้าหมายเป็นผู้ตอบแบบสอบถามด้วยตนเอง จำนวน 400 ตัวอย่าง อายุ 24-56 ปี ผลการศึกษาพบว่า การเปิดรับเครื่องมือสื่อสารการตลาดระดับปานกลาง มีค่าเฉลี่ย 3.33 ประเภทการประชาสัมพันธ์ (Public Relations) มากที่สุด มีค่าเฉลี่ย 3.67 กลุ่มตัวอย่างมีทัศนคติเกี่ยวกับส่วนประสมการตลาดในระดับดี มีค่าเฉลี่ย 3.89 ในด้านผลิตภัณฑ์ (Product) มีค่าเฉลี่ย 3.95 กลุ่มตัวอย่างมีแนวโน้มการตัดสินใจซื้อผลิตภัณฑเครื่องใช้ไฟฟ้าเพื่อสุขภาพ ภายใน 6 เดือนข้างหน้า ในระดับมาก มีค่าเฉลี่ย 3.53 ทั้งนี้กลุ่มตัวอย่างมีการตัดสินใจซื้อผลิตภัณฑ์เครื่องใช้ไฟฟ้าเพื่อสุขภาพในอนาคต มีค่าเฉลี่ย 3.89 และการชวนบุคคลใกล้ชิดมาซื้อผลิตภัณฑ์เครื่องใช้ไฟฟ้าเพื่อสุขภาพ มีค่าเฉลี่ย 3.51 ในระดับมาก นอกจากนี้ยังพบว่า การเปิดรับเครื่องมือสื่อสารการตลาด มีความสัมพันธ์กับทัศนคติต่อส่วนประสมการตลาด อย่างมีนัยสำคัญทางสถิติที่ระดับ .05 โดย การประชาสัมพันธ์ มีทัศนคติต่อส่วนประสมการตลาด ในระดับสูง มีค่าความสัมพันธ์ .577 การเปิดรับเครื่องมือสื่อสารการตลาดทุกเครื่องมือมีความสัมพันธ์เชิงบวกกับแนวโน้มการตัดสินใจซื้อ โดยการส่งเสริมการขาย มีแนวโน้มการตัดสินใจซื้อในระดับปานกลาง มีค่าความสัมพันธ์ .445 ทัศนคติต่อส่วนประสมการตลาดทั้ง 4 ปัจจัย มีความสัมพันธ์เชิงบวกกับแนวโน้มการตัดสินใจซื้อ โดยทัศนคติด้านการส่งเสริมการตลาด มีแนวโน้มการตัดสินใจซื้อในระดับสูง มีค่าความสัมพันธ์ .528
DOI: 10.14457/tu.the.2020.958
title: ลักษณะส่วนบุคคล การสื่อสารภายในองค์การ และความผูกพันต่อองค์การกับภาวะหมดไฟในการทำงานของพนักงานบริษัทเอกชน

description: การวิจัยครั้งนี้มีวัตถุประสงค์เพื่อศึกษาลักษณะส่วนบุคคล การสื่อสารภายในองค์การ และความผูกพันต่อองค์การกับภาวะหมดไฟในการทำงานของพนักงานบริษัทเอกชน โดยคัดเลือกกลุ่มตัวอย่างที่เป็นบุคลากรในองค์การเอกชน อายุตั้งแต่ 21–60 ปี (เกิดระหว่าง พ.ศ. 2504–2543) และมีระยะเวลาในการปฏิบัติงานในองค์การปัจจุบันตั้งแต่ 2 ปีขึ้นไป รวมจำนวน 400 คน โดยใช้แบบสอบถามเป็นเครื่องมือในการเก็บข้อมูล จากผลการศึกษาสรุปได้ดังนี้ 1. ลักษณะส่วนบุคคลของพนักงานบริษัทเอกชน ได้แก่ เพศ สถานภาพสมรส (ทางพฤตินัย) รายได้ส่วนตัวต่อเดือน และระดับตำแหน่งในการทำงานของพนักงานฯ ที่แตกต่างกันมีภาวะหมดไฟในการทำงานแตกต่างกันอย่างมีนัยสำคัญทางสถิติ2. พฤติกรรมการเปิดรับสื่อผ่านช่องทางสื่อบุคคลมีความสัมพันธ์ทางลบกับภาวะหมดไฟในการทำงานด้านการลดความสำเร็จส่วนบุคคล (r=-0.156) ในขณะที่พฤติกรรมการเปิดรับสื่อผ่านช่องทางสื่อที่ไม่ใช่บุคคลมีความสัมพันธ์ทางบวกกับภาวะหมดไฟในการทำงานด้านการลดความเป็นบุคคล (r=0.112) แต่มีความสัมพันธ์ทางลบกับภาวะหมดไฟในการทำงานด้านการลดความสำเร็จส่วนบุคคล (r=-0.215) นอกจากนั้น พบว่า พฤติกรรมการเปิดรับเนื้อหาข้อมูลข่าวสารภายในองค์การมีความสัมพันธ์ทางลบกับภาวะหมดไฟในการทำงานด้านการลดความสำเร็จส่วนบุคคล (r=-0.137)3. บรรยากาศการสื่อสารภายในองค์การมีความสัมพันธ์ทางบวกกับความผูกพันต่อองค์การด้านบรรทัดฐาน ด้านจิตใจ และด้านการคงอยู่ในองค์การ (r=0.546, r=0.524 และ r=0.504 ตามลำดับ)4. ความผูกพันต่อองค์การด้านจิตใจมีความสัมพันธ์ทางลบกับภาวะหมดไฟในการทำงานด้านความอ่อนล้าทางอารมณ์ (r=-0.225) และด้านการลดความสำเร็จส่วนบุคคล (r=-0.291) ในส่วนของความผูกพันต่อองค์การด้านการคงอยู่ในองค์การมีความสัมพันธ์ทางลบกับภาวะหมดไฟในการทำงานด้านความอ่อนล้าทางอารมณ์ (r=-0.218) และด้านการลดความสำเร็จส่วนบุคคล (r=-0.208) ในขณะที่ความผูกพันต่อองค์การด้านบรรทัดฐานมีความสัมพันธ์ทางลบกับภาวะหมดไฟในการทำงานทั้ง 3 ด้าน คือ ด้านความอ่อนล้าทางอารมณ์ ด้านการลดความสำเร็จส่วนบุคคล และด้านการลดความเป็นบุคคล (r=-0.312, r=-0.255 และ r=-0.111 ตามลำดับ)5. บรรยากาศการสื่อสารภายในองค์การมีความสัมพันธ์ทางลบกับภาวะหมดไฟในการทำงานด้านการลดความสำเร็จส่วนบุคคล ด้านความอ่อนล้าทางอารมณ์ และด้านการลดความเป็นบุคคล (r=-0.248, r=-0.221 และ r=-0.163 ตามลำดับ)
DOI: 10.14457/tu.the.2020.959
title: กลยุทธ์การสื่อสารในการปรับตัวของสถาบันศาสนา: กรณีศึกษา วัดปราสาท จังหวัดนนทบุรี

description: การวิจัยครั้งนี้มีวัตถุประสงค์ 2 ประการได้แก่ 1)เพื่อศึกษากลยุทธ์การสื่อสารที่เปลี่ยนแปลงตั้งแต่อดีตสู่ปัจจุบันของวัดปราสาท จังหวัดนนทบุรี 2)เพื่อศึกษาบทบาทหน้าที่วัดปราสาทในฐานะของสื่อสถานที่ตั้งแต่อดีตสู่ปัจจุบัน โดยมีระเบียบวิธีวิจัยคือ การวิจัยเชิงคุณภาพ (Qualitative Research) โดยใช้เครื่องมือ การสัมภาษณ์เชิงลึก (In-depth Interview) การสัมภาษณ์แบบไม่เป็นทางการ (Informal Interview) และการสังเกตการณ์ (Observation) โดยใช้แนวคิดและทฤษฎีกระบวนการกลายเป็นโลกฆราวาส หน้าที่นิยม กลยุทธ์การสื่อสารและส่วนประสมการตลาดมาเป็นแนวทางในการวิจัยครั้งนี้ผลวิจัย พบว่า เมื่อบริบททางสังคมและวัฒนธรรมรอบข้างเปลี่ยนแปลงไป ส่งผลทำให้วัดปราสาทที่ในอดีตเคยเป็นพื้นที่ศักดิ์สิทธิ์ถูกลดบทบาทลง วัดจึงต้องพยายามปรับตัวจากเดิมที่ตนเองเป็นสื่อสถานที่ที่ให้ความหมายในด้านความศักดิ์สิทธิ์ ต้องปรับตัวให้กลายเป็นพื้นที่ทางโลกเพื่อที่จะตอบโจทย์กับคนรุ่นใหม่ผ่านกลยุทธ์การสื่อสารที่เปลี่ยนแปลงไปทั้งในด้านผู้ส่งสาร (Sender) ผู้รับสาร (Receiver) สาร (Message) และช่องทางการสื่อสาร (Channel) โดยเน้นการสื่อสารกับบุคคลภายให้มากนอกมากยิ่งขึ้นเพื่อเป็นการขยายกลุ่มเป้าหมายให้กว้างยิ่งขึ้นและเมื่อกลยุทธ์การสื่อสารของวัดเปลี่ยนแปลงไป ส่งผลทำให้บทบาทหน้าที่ของวัดในปัจจุบันมีลักษณะที่เป็นพลวัต มีความเปลี่ยนแปลงไปตามยุคสมัยปัจจุบันแต่ก็ยังคงบทบาทหน้าที่คงเดิมอยู่บ้างเพื่อที่จะรักษาสถานะความเป็นสถาบันศาสนาให้คงอยู่ต่อไปสุดท้ายนี้จะเห็นได้ว่ากลยุทธ์การสื่อสารของวัดปราสาทในปัจจุบันเป็นการผสมผสานระหว่างการสื่อสารแบบทางธรรมและการสื่อสารด้วยการใช้กลยุทธ์ทางการตลาดเข้าด้วยกันและหากทางวัดนั้นมีการปรับตัวและมีการเลือกใช้กลยุทธ์ที่เหมาะสมในการถ่ายทอดเนื้อหาสารไปสู่ผู้บริโภคก็จะทำให้วัดในฐานะของสื่อสถานที่สามารถดึงคนเข้ามาร่วมกิจกรรมของทางวัดได้อย่างสม่ำเสมอและสามารถคงอยู่ภายใต้การเปลี่ยนแปลงของยุคสมัยได้อย่างลงตัว
DOI: 10.14457/cu.the.2006.2151
title: การสกัดเคราตินจากเส้นผมมนุษย์เพื่อใช้ขึ้นรูปโครงเลี้ยงเซลล์

description: งานวิจัยนี้เป็นการศึกษาเปรียบเทียบวิธีการสกัดโปรตีนเคราตินจากเส้นผมมนุษย์โดยใช้ส่วนผสมของสารต่างๆ ได้แก่ urea, thiourea, 2-mercaptoethanol, sodium sulfide, sodium metabisulfite และ SDS ในปริมาณต่างๆ พบว่า สารเคมีที่ใช้สกัด, ความเข้มข้นองสารที่ใช้, ระยะเวลาที่ใช้ในการสกัดและวิธีการเตรียมวัสดุส่งผลต่อผลได้ (yield) การสกัดโดยใช้ urea และ thiourea เป็นองค์ประกอบหลักให้ค่าเปอร์เซ็นต์ผลได้สูงสุดที่ 66% น้ำหนักโมเลกุลของเคราตินวิเคราะห์โดยใช้อิเล็กโตรโฟรีซิส (SDS-PAGE) พบที่สกัดได้ส่วนใหญ่มีขนาดโมเลกุล 20-30 kDa และบางส่วน 40-60 kDa (แสดงโครงสร้างα-helix) เมื่อวิเคราะห์โครงสร้างเคราตินด้วยเทคนิครามานสเปกโตรสโกปี พบพีคซึ่งแสดงการสั่นของพันธะไดซัลไฟด์ (S-S) ที่เลขคลื่น 550-500 cm-1 ซึ่งเป็นลักษณะสมบัติของเคราติน เคราตินที่สกัดได้ถูกนำมาผสมกับเจลาติน ชนิด A (ค่า pI ประมาณ 9) ที่อัตราส่วน 100/0, 90/10, 80/20, 70/30, 60/40 และ 50/50 โดยน้ำหนัก ขึ้นรูปเป็นโครงเลี้ยงเซลล์แบบฟองน้ำด้วยเทคนิคทำแห้งเยือกแข็งและเชื่อมโยงพันธะโดยการอบสุญญากาศ การทดสอบสมบัติทางกายภาพและเชิงกลของโครงเลี้ยงเซลล์พบว่าเจลาตินช่วยปรับปรุงสมบัติการบวมน้ำและช่วยเพิ่มความแข็งแรงให้แก่โครงเลี้ยงเซลล์ผสม เมื่อทดสอบสมบัติการเข้ากันกับเซลล์ L929 mouse fibroblast และ MSC ซึ่งสกัดจากไขกระดูกของ Wistar rat พบว่าโครงเลี้ยงเซลล์เคราตินผสมเจลาตินทุกอัตราส่วน ส่งเสริมการเจริญเติบโตของเซลล์ได้ดีกว่าโครงเลี้ยงเซลล์เจลาตินอย่างเดียวอย่างมีนัยสำคัญ โดยเฉพาะที่อัตราส่วน 80/20 (wt/wt) โครงเลี้ยงเซลล์เคราตินผสมเจลาตินสามารถกระตุ้นการสร้างเส้นใยคอลลาเจนและเส้นเลือดขึ้นมาใหม่ได้เร็วกว่าโครงเลี้ยงเซลล์เจลาตินในสัตว์ทดลอง เคราตินที่สกัดจากเส้นผมมนุษย์จึงนับเป็นชีววัสดุจากธรรมชาติที่มีศักยภาพสูงสำหรับงานด้านวิศวกรรมเนื้อเยื่อ
DOI: 10.14457/cu.the.2006.2152
title: การปฏิรูประบบการบริหารงานบุคคลขององค์กรปกครองส่วนท้องถิ่นในประเทศไทย

description: จุดมุ่งหมายของการศึกษาวิจัย เพื่อต้องการทราบว่าระบบการบริหารงานบุคคลขององค์กรปกครองส่วนท้องถิ่นของไทย มีปัญหาที่เกี่ยวกับปัจจัยที่เอื้อต่อการเกิดพฤติกรรมเบี่ยงเบนของตัวแสดงในการบริหารงานบุคคลหรือไม่ อย่างไร พฤติกรรมที่เบี่ยงเบนมีลักษณะอย่างไร มีสาเหตุและปัจจัยอะไรบ้าง มีหนทางการแก้ไขอย่างไร การศึกษาวิจัยใช้วิธีการสำรวจข้อมูลจากเอกสาร การสัมภาษณ์ การใช้กรณีศึกษา และเทคนิคเดลฟาย โดยอาศัยกลุ่มผู้เชี่ยวชาญเป็นผู้ให้ความเห็นเกี่ยวกับประเภทของพฤติกรรมเบี่ยงเบนทางด้านการบริหารงานบุคคล สาเหตุการเกิดพฤติกรรมดังกล่าว และกลไกการปฎิรูประบบการบริหารงานบุคคลขององค์กรปกครองส่วนท้องถิ่นของไทยให้เป็นไปตามหลักการบริหารจัดการที่ดี รวมทั้งการวิเคราะห์กรณีศึกษาในเชิงลึกด้วย ผลการวิจัยพบว่า พฤติกรรมเบี่ยงเบนทางด้านการบริหารงานบุคคล ได้แก่การกระทำการทุจริตคอร์รัปชั่น การกระทำอันไม่เป็นธรรมและการปฎิบัติที่มิชอบด้วยกฎหมาย กฎระเบียบทางด้านการบริหารงานบุคคล สาเหตุเกิดจากปัจจัยใหญ่ 3 ด้าน คือด้านพฤติกรรมภายในของตัวแสดง ที่มาจากขาดขาดการเรียนรู้ รับรู้ หรือมีแรงจูงใจ ทัศนคติ หรือค่านิยมมีลักษณะในทางลบ ทำให้ตัวแสดงกระทำการโดยไม่ยึดหลักกฎหมายกฎหมาย และหลักคุณธรรม ด้านปัจจัยสภาพแวดล้อมภายในองค์การ คือ โครงสร้างบรรทัดฐานและกระบวนบริหารงานบุคคล ที่บทบัญญัติกฎหมายมีความคลุมเครือ มีช่องว่างที่จะเกิดการใช้อำนาจที่มิชอบ หรือขาดระบบการควบคุม ถ่วงดุล การใช้อำนาจ และสัมพันธภาพระหว่างตัวแสดง ที่มีความขัดแย้งในบทบาทที่แตกต่างกันของฝ่ายการเมืองกับข้าราชการประจำ และด้านปัจจัยสภาพแวดล้อมภายนอกองค์การ ได้แก่ การเมืองในระบอบประชาธิปไตย แต่มีลักษณะเป็นแบบ “ธนาธิปไตย” มีการใช้เงินเป็นปัจจัยกำหนดการตัดสินใจมากกว่าหลักการ ไม่ยึดกติกาการแข่งขันในกระบวนการทางการเมือง กีดกันคู่แข่ง การสนับสนุนบุคคลทางการเมือง แทรกแซงระบบข้าราชการประจำ เศรษฐกิจแบบระบบทุนนิยมที่เน้นวัตถุนิยม การแข่งขันปกป้องผลประโยชน์ทางธุรกิจที่ไม่เป็นธรรม และสังคมวัฒนธรรมแบบระบบอุปถัมภ์ แต่อย่างไรก็ดี ปัจจัยพฤติกรรมภายในส่วนบุคคล เป็นปัจจัยสำคัญในการกลั่นกรองตัดสินใจที่จะแสดงพฤติกรรมการบริหารงานบุคคลที่ดีหรือไม่ดี แนวทางการแก้ไข ได้แก่การปรับความคิดของตัวแสดง โครงสร้าง กระบวนการ และการนำเทคนิคการบริหารจัดการมาใช้
DOI: 10.14457/cu.the.2009.2197
title: สถานภาพปัจจุบันของชนิดพันธุ์ปลาทะเลสวยงามที่นำเข้าเพื่อการค้าในประเทศไทย

description: ศึกษาสถานภาพปัจจุบันของชนิดพันธุ์ปลาทะเลสวยงามที่นำเข้าเพื่อการค้าในประเทศไทย โดยเก็บข้อมูลจากชนิดพันธุ์ปลาที่มีการนำมาแสดงหรือจำหน่าย พร้อมทั้งทำการสัมภาษณ์โดยตรงจากสถานแสดงพันธุ์สัตว์น้ำ 5 แห่ง และร้านค้าปลีกปลาสวยงาม 10 ร้าน ผลการศึกษาพบว่า ปลาทะเลสวยงามที่นำมาใช้ส่วนใหญ่เป็นปลาที่จัดซื้อภายในประเทศ เนื่องจากความสะดวกในการขนส่งและราคาที่เหมาะสม ทั้งนี้ สถานแสดงพันธุ์สัตว์น้ำของรัฐนิยมใช้ปลาจากภายในประเทศ ขณะที่สถานแสดงพันธุ์สัตว์น้ำเอกชน รวมถึง ร้านค้าปลีกมีการนำเข้าจากต่างประเทศ โดยที่ปลาบางชนิดเป็นชนิดพันธุ์ต่างถิ่นที่มีประวัติการรุกรานภายในประเทศอื่นมาแล้ว เช่น ปลา Dascyllus aruanus เป็นต้น นอกจากนั้น การนำปลาจากธรรมชาติซึ่งมีพฤติกรรมการกินอาหารที่หลากหลายมาจัดแสดงหรือจัดจำหน่ายในพื้นที่กักขังจำเป็นต้องมีการปรับเปลี่ยนพฤติกรรมให้เหมาะสมกับสถานที่เลี้ยง โดยเฉพาะพฤติกรรมการกินอาหาร ทั้งนี้ สถานภาพของการนำเข้าชนิดพันธุ์ปลาทะเลจากต่างประเทศในปัจจุบันยังไม่ส่งผลกระทบต่อระบบนิเวศของประเทศมากนัก เนื่องมาจากปริมาณการนำเข้ายังมีน้อย อย่างไรก็ตาม หากปริมาณการนำเข้าเพิ่มมากขึ้น โอกาสส่งผลกระทบย่อมสูงขึ้นเช่นกัน จึงควรจัดระบบตรวจติดตามและทำการศึกษาอย่างต่อเนื่องต่อไป
DOI: 10.14457/cu.the.2006.2153
title: บทวิเคราะห์ทัศนะของผู้บริหารต่อการดำเนินงานของคณะกรรมการกิจการ โทรคมนาคมแห่งชาติ (กทช.)

description: การวิจัยนี้มีวัตถุประสงค์เพื่อ 1) เพื่อศึกษาการบริหารจัดการที่ดีในการดำเนินงานของคณะกรรมการกิจการโทรคมนาคมแห่งชาติ 2) เพื่อศึกษาบทบาทการดำเนินงานตามอำนาจหน้าที่ของคณะกรรมกิจการ โทรคมนาคม แห่งชาติ และ 3) เพื่อศึกษาการบริหารจัดการที่ดีในการดำเนินงานที่มีอิทธิพลต่อบทบาทการดำเนินงานตามอำนาจหน้าที่ของคณะกรรมกิจการโทรคมนาคมแห่งชาติ ประชากรที่ใช้ในการวิจัยครั้งนี้ ได้แก่ ผู้บริหารในองค์การผู้ประกอบกิจการโทรคมนาคมเครือข่ายโทรศัพท์มือถือ 4 ผู้ประกอบการ จำนวนผู้บริหารทั้งสิ้น 299 คน ผลการวิจัยพบว่า หลักนิติธรรมที่มีอิทธิพลต่อบทบาทการดำเนินงานตามอำนาจหน้าที่ของคณะกรรมการกิจการโทรคมนาคมแห่งชาติ พบว่าหลักนิติธรรมมีความสัมพันธ์กับบทบาทการดำเนินงานตามอำนาจหน้าที่อยู่ในระดับปานกลาง (0.660) มีอิทธิพลต่อบทบาทอำนาจหน้าที่สูงถึง 43.60% มีค่าความคลาดเคลื่อนในการทำนายประมาณ 0.51 ที่ระดับนัยสำคัญทางสถิติ 0.05 โดย กทช. ตรากฎหมายกฎข้อบังคับต่าง ๆ มีความเป็นธรรมมีความสำคัญต่อบทบาทการดำเนินงานตามอำนาจหน้าที่ (0.332) มากที่สุด รองลงมา กทช.ตรากฎหมายกฎข้อบังคับต่าง ๆ เป็นที่ยอมรับทั้งผู้ออกกฎและผู้ปฏิบติตาม (0.143) และตรากฎหมายกฎข้อบังคับต่าง ๆ มีความทันสมัย (0.120) ตามลำดับ หลักคุณธรรมที่มีอิทธิพลต่อบทบาทการดำเนินงานตามอำนาจหน้าที่ของคณะกรรมกิจการโทรคมนาคมแห่งชาติ พบว่าหลักคุณธรรมมีความสัมพันธ์กับบทบาทการดำเนินงานตามอำนาจหน้าที่อยู่ในระดับสูง (0.832) มีอิทธิพลต่อบทบาทอำนาจหน้าที่สูงถึง69.20% มีค่าความคลาดเคลื่อนในการทำนายประมาณ 0.38 ที่ระดับนัยสำคัญทางสถิติ 0.05 โดย กทช. ยึดมั่นในความถูกต้องดีงามมีความสำคัญต่อบทบาทการดำเนินงานตามอำนาจหน้าที่สูงสุด (0.205) รองลงมา กทช. มีระเบียบในการปฏิบัติงาน (0.220) กทช. ทำงานด้วยความอดทน (0.125) กทช. มีความชอบธรรมในการใช้อำนาจ (0.116) และ กทช. ทำงานด้วยความซื่อสัตย์ (0.008) ตามลำดับ หลักความโปร่งใสที่มีอิทธิพลต่อบทบาทการดำเนินงานตามอำนาจหน้าที่ของคณะกรรมกิจการโทรคมนาคมแห่งชาติ พบว่าหลักความโปร่งใสมีความสัมพันธ์กับบทบาทการดำเนินงานตามอำนาจหน้าที่อยู่ในระดับสูง (0.840) มีอิทธิพลต่อบทบาทการดำเนินงานตามอำนาจหน้าที่สูงถึง 70.60% มีค่าความคลาดเคลื่อนในการทำนายประมาณ 0.37 ที่ระดับนัยสำคัญทางสถิติ 0.05 โดย กทช. ไม่บิดเบือนหรือปิดบังข้อมูลมีความสำคัญต่อบทบาทการดำเนินงานตามอำนาจหน้าที่สูงสุด (0.224) รองลงมา กทช. เปิดเผยข้อมูลที่เป็นประโยชน์อย่างตรงไปตรงมา (0.204) กทช. เปิดเผยข้อมูลถูกต้องรวดเร็ว (0.186) และ กทช. ให้ประชาชนสามารถเข้าถึงข้อมูลข่าวสารได้สะดวก (0.138) ตามลำดับ หลักความมีส่วนร่วมที่มีอิทธิพลต่อบทบาทการดำเนินงานตามอำนาจหน้าที่ของคณะกรรมกิจการโทรคมนาคม แห่งชาติ พบว่าหลักความมีส่วนร่วมมีความสัมพันธ์กับบทบาทการดำเนินงานตามอำนาจหน้าที่อยู่ในระดับสูง (0.832) มีอิทธิพลต่อบทบาทการดำเนินงานตามอำนาจหน้าที่สูงถึง 69.20% มีค่าความคลาดเคลื่อนในการทำนายประมาณ 0.38 ที่ระดับนัยสำคัญทางสถิติ 0.05 โดย กทช. เปิดโอกาสให้ประชาชนร่วมทำมีความสำคัญต่อบทบาทการดำเนินงานตามอำนาจหน้าที่สูงสุด (0.323) รองลงมา กทช. เปิดโอกาสให้ประชาชนร่วมตัดสินใจ (0.299) และ กทช. เปิดโอกาสให้ประชาชนร่วมคิด (0.133) ตามลำดับ
DOI: 10.6084/m9.figshare.19114260
title: MettagFunction.m from Certain implementations in fractional calculus operators involving Mittag-Leffler-confluent hypergeometric functions

description: MATLAB code for the graphs
DOI: 10.6084/m9.figshare.19114260.v2
title: MettagFunction.m from Certain implementations in fractional calculus operators involving Mittag-Leffler-confluent hypergeometric functions

description: MATLAB code for the graphs
DOI: 10.6084/m9.figshare.19114260.v1
title: MettagFunction.m from Certain implementations in fractional calculus operator involving Mittag–Leffler-confluent hypergeometric functions

description: MATLAB code for the graphs
DOI: 10.6084/m9.figshare.19142624.v1
title: Random Library

description: We constructed a random library using SECSE without any other evaluation constraint to estimate the molecular properties of generated compounds. Benzene was assigned as the only input fragment. During each iteration, one hundred molecules that passed the filter were randomly selected as seeds for the next iteration. The final random library after ten rounds of iteration contains 2,042,863 molecules.
DOI: 10.6084/m9.figshare.19142624
title: Random Library

description: We constructed a random library using SECSE without any other evaluation constraint to estimate the molecular properties of generated compounds. Benzene was assigned as the only input fragment. During each iteration, one hundred molecules that passed the filter were randomly selected as seeds for the next iteration. The final random library after ten rounds of iteration contains 2,042,863 molecules.
DOI: 10.6084/m9.figshare.19142624.v2
title: Random Library

description: We constructed a random library using SECSE without any other evaluation constraint to estimate the molecular properties of generated compounds. Benzene was assigned as the only input fragment. During each iteration, one hundred molecules that passed the filter were randomly selected as seeds for the next iteration. The final random library after ten rounds of iteration contains 2,042,863 molecules.
DOI: 10.5517/ccdc.csd.cc290zht
title: CCDC 2116106: Experimental Crystal Structure Determination

description: Related Article: Yunqiao Guo, Yalan Deng, Ting Zheng, Ling Huang, Daojiang Gao, Jian Bi, Guohong Zou|2021|Inorg.Chem.Front.|9|440|doi:10.1039/D1QI01366A
DOI: 10.5517/ccdc.csd.cc290zjv
title: CCDC 2116107: Experimental Crystal Structure Determination

description: Related Article: Yunqiao Guo, Yalan Deng, Ting Zheng, Ling Huang, Daojiang Gao, Jian Bi, Guohong Zou|2021|Inorg.Chem.Front.|9|440|doi:10.1039/D1QI01366A
DOI: 10.5517/ccdc.csd.cc26sd1g
title: CCDC 2049225: Experimental Crystal Structure Determination

description: Related Article: Yang Zhang,  Li-Li Li,  Ying Huang,  Tao Feng,  Wen-Kui Dong|2021|J.Coord.Chem.|74|2912|doi:10.1080/00958972.2021.2018576
DOI: 10.5517/ccdc.csd.cc275xly
title: CCDC 2061270: Experimental Crystal Structure Determination

description: Related Article: Attahir N. W. Kadafour,  Muhammad D. Bala|2021|J.Coord.Chem.|74|2886|doi:10.1080/00958972.2021.2007890